Comisia mixtă și-a început de îndată lucrările și, pe 8 mai, a finalizat un proiect de tratat care a primit aprobarea rapidă a celor două guverne. În afară de soluționarea litigiului în creștere din așa-numita "Revendicare Alabama", a fost abordată și problema drepturilor de pescuit în zona de nord-est a Atlanticului, negocierile în această privință urmând să fie începute de o comisie mixtă întrunită la Halifax . În 1877, Comisia Halifax pentru pescuit, acționând în temeiul Tratatului, a hotărât ca Statele Unite să plătească o compensație de 5.500.000 dolari guvernului britanic. La final, s-a căzut de acord ca părțile să accepte arbitrajul Kaiserului Wilhelm I. Urma astfel să se rezolve litigiul cunoscut ca „Războiul Porcului” referitor la graniță maritimă în Golful Puget. Tratatul a avut o influență majoră în domeniul dreptului internațional, cu efecte ulterioare asupra hotărârilor Congresului de la Berlin din 1878.